Makatên ugi tumrap sêrat dhawuh waradin saha wados, ingkang rumiyin kaparingakên dhatêng para bupati ing tanah Jawi tuwin Madura, ingkang karêmbag dening Radèn Adipati Arya Wiranatakusuma ing parêpatan rad kawula, inggih punika ingkang ngêwrat dhawuh awisan dhatêng para bupati, manawi karawuhan ingkang sinuhun kangjêng susuhunan, botên kenging nyaosi pakurmatan utawi nandukakên tatakrama ingkang sampun limrah. Saking pamirêng kula, tindakipun parentah ingkang botên pulitik punika samangke sampun kasuwak.